Държавен вестник, бр. 34, 2004 г., стр. 19

Б Р О Й  34
Д Ъ Р Ж А В Е Н   В Е С Т Н И К
С Т Р .  19
(5) За резултатите от проверката се съставя
протокол, примерна форма на който е дадена в
приложение № 1а. Протоколът се подписва от
обучаващия и от обучавания и се завежда в
дневник, примерна форма на който е дадена в
приложение № 2.
(6) На издържалото проверката лице се из-
дава удостоверение за първа квалификационна
група, примерна форма на което е дадена в при-
ложение № 3.
(7) Когато при проверката се установи, че
обучаваният не е усвоил материята, по която е
обучаван, по преценка на обучаващия обучени-
ето се повтаря, след което следват процедурите
по ал. 4, 5 и 6.
(8) Когато обучаваният не издържи и втората
проверка, се счита, че той е непригоден за съот-
ветната работа в електрически уредби/мрежи.
Чл. 23. (1) Изпитът за втора, трета, четвър-
та и пета квалификационна група се провежда
пред комисия като устен изпит и/или тест по
одобрени от работодателя въпросници.
(2) При постъпване на работа и при полага-
не на изпит след изтекло наказание с понижа-
ване/отнемане на квалификационната група
съгласно чл. 11 се провежда устен изпит.
(3) В останалите случаи, без посочените в
ал. 2, начинът за провеждане на изпита—устен
и/или с тест, се определя от работодателя.
Чл. 24. (1) Изпитът с тест обхваща материя-
та, предвидена за съответната квалификацион-
на група, като за всеки въпрос от теста има обя-
вени четири отговора, от които само един е ве-
рен. Тестът може да се провежда и с компютър.
(2) Изпитът с тест е успешен (издържан),
когато най-малко на 80 % от въпросите е отбе-
лязан правилният отговор.
Чл. 25. (1) Устният изпит пред комисия се
провежда индивидуално.
(2) Комисията се определя със заповед на
работодателя и се състои от председател и най-
малко двама членове.
(3) За председател на комисията се определя:
1. за изпълнителския персонал—прекият
ръководител (началник-цех/сектор, началник-
район, началник-отдел, началник-лаборатория
и др.) или негов заместник;
2. за преките ръководители и ръководните
кадри—главният инженер или заместниците му.
(4) В състава на комисията се включва и
ръководителят на служба/отдел по експлоата-
ция и безопасност или негов заместник.
(5) Когато обучението и изпитът се провеж-
дат в специализиран учебен център, упълно-
мощен от министъра на енергетиката и енер-
гийните ресурси, съставът на комисията се оп-
ределя със заповед на ръководителя на центъ-
ра или в съответствие със сключения договор
за обучение.
Чл. 26. (1) При устен изпит на изпитвания се
поставят най-малко три въпроса, един от които
е по правилата за оказване на първа долекарска
помощ.
(2) Отговорът на всеки въпрос се оценява
с “издържал” или “неиздържал”. При оценка
на един от въпросите “неиздържал” се поста-
вя обща оценка “неиздържал” и изпитът е не-
успешен.
Чл. 27. (1) Резултатите от устния изпит за
втора, трета, четвърта и пета квалификацион-
на група се документират с протокол, пример-
на форма на който е дадена в приложение № 1б.
Протоколът се подписва от председателя, чле-
новете на комисията и от изпитаното лице.
(2) В протокола се вписва причината за про-
веждане на изпита, отбелязана, както следва:
1. “новоназначен”—при постъпване на ра-
бота;
2. “промяна на длъжност”—при смяна на
длъжността, промяна на характера на работата
или преминаване на ново работно място, за
което има други изисквания за квалификаци-
онна група;
3. “придобиване на по-висока квалификаци-
онна група”;
4. “изтекъл срок”—при изтичане на срока за
периодична проверка на знанията;
5. “нарушение”—при допуснато нарушение
на правилата и инструкциите по безопасност
при работа, документирано писмено;
6. “неиздържан изпит/тест”—при неиздър-
жан предходен изпит/тест;
7. “нареждане”—за провеждане на извънре-
ден изпит:
а) при смяна на правилници, наредби и ин-
струкции;
б) при промяна на схеми, включване на нови
съоръжения и др., което налага обучение и изпит;
в) при допуснати аварии по субективни при-
чини, неправилни действия или при злополуки
с тежък изход;
г) по предписание на контролни органи,
когато част или целият персонал трябва да бъде
подложен на извънреден изпит.
(3) В заключението на протокола съобразно
резултатите от изпита комисията записва:
1. изпитаният издържа изпита/теста, придо-
бива/потвърждава (съответната) квалификаци-
онна група и се допуска до работа;
2. за новопостъпил—допуска се до работа или
до стаж (дублиране), като се посочва продъл-
жителността на стажа (дублирането);
3. изпитваният не издържа изпита/теста и
подлежи отново на проверка в срок....( до един
месец).
(4) При повторно неиздържан изпит коми-
сията вписва в протокола “повторно неиздър-
жан изпит” и председателят на комисията
представя писмен доклад на работодателя със
становище за пригодността на изпитваното
лице за изпълняваната работа или заемана
длъжност.
Чл. 28. (1) Протоколът от проведен изпит
при работодателя се съставя в два екземпляра
и се вписва в дневник, примерна форма на кой-
то е дадена в приложение № 2.